**Innovatív PhD kutatási téma pályázat**

**Pályázati felhívás 2022.**

Az ELTE Innovációs Központ az „Az ELTE Innovációs Ökoszisztémájának fejlesztése az ipari elvárásokkal összhangban” című 2019-1.2.1-EGYETEMI-ÖKO-2019-00004 számú projekt keretében ösztöndíj pályázatot hirdet az **innovációs szempontból kiemelkedő PhD kutatási témák elismerésére**.

**Pályázat feltételei**

A pályázaton részt vehet az ELTE bármely doktori képzésének aktív hallgatói jogviszonnyal rendelkező hallgatója.

**Elbírálás alapelvei**

A pályázatok elbírálását az ELTE Innovációs Központ és a felkért szakmai zsűri végzi.

**A pályázat elbírálásának szempontjai**

Tématerületi megkötés nincsen, a pályamunkákat valamennyi tudományterületről lehetséges benyújtani. A kiválasztásnál a legfőbb értékelési szempont és szűrő feltétel a kutatási téma újszerűsége, annak innováció-tartalma.

**A pályázás folyamata**

Pályázni a kutatási téma alapján elkészített maximum 5 oldalas összefoglaló benyújtásával lehetséges (betűméret: times new roman 12, sorkizárt, másfélszeres sorköz), melynek tartalmaznia kell a pályázó által elvégzett egyéni munka elbírálásra alkalmas részletességű leírását:

* Milyen probléma motiválta a tudományos munkát
* A kutatási eredmény miért innovatív/újszerű
* Milyen problémára és hogyan nyújt az eredmény megoldást
* Az eredmény milyen tágabb, társadalmi hatással bír és hogyan alkalmazható

A pályázat részeként szükséges benyújtani az összefoglaló mellett:

* Előlap, amin szerepeljenek a pályázó adatai: név, Neptun-kód, felsőoktatási intézmény neve, a kar és a szak neve, évfolyam és képzési forma megnevezése, tanulmányok kezdete és várható befejezése, pályázó e-mail címe, témavezető neve (word/pdf formátumú dokumentum, mely lehet az összefoglaló része)
* Melléklet szerinti Adatkezelési nyilatkozat kitöltve és aláírva (szkennelt pdf. formátumú dokumentum)

**A pályázaton elnyerhető ösztöndíj**

A pályázat kertében 1 fő részére **100.000 Ft összegű ösztöndíj** kerül megítélésre. A juttatás kifizetése egyszeri, egyösszegű ösztöndíj formájában történik az elbírálást követő, a hallgatói normatíva terhére folyósított juttatások kifizetési időpontjainak ütemezésében meghatározott időpontban.

**Határidők**

A pályázatok benyújtásának határideje **2022. április 22.**

E-mail értesítés nyertes Pályázó részére: **2022. május 20.**

**Benyújtás módja**

A pályázatokat 2022. április 22-éig, - a pályázó nevének és az *„*ELTE innovatív PhD kutatási téma” jeligének az üzenet tárgyában való feltüntetésével az innovacio@innovacio.elte.hue-mail címre szükséges megküldeni.

A nem a kiírás szerint, vagy a pályázat határidejének lejárta után benyújtott pályázat érvénytelennek minősül és elutasításra kerül. A pályázat keretében hiánypótlásra nincs mód, a benyújtott pályázat hiánytalanságáért a pályázó felel.

**Adatvédelem**

Az Innovációs Központ az ösztöndíjpályázatok elbírálásához szükséges adatokat a hatályos adatvédelmi szabályoknak megfelelően kezeli. A pályázó a mellékelt adatkezelési nyilatkozat leadásával beleegyezik személyes adatai a nyilatkozat szerinti kezelésébe.